

ที่ มท 0810.7/ว  กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กันยายน 2564

เรื่อง การมอบเกียรติบัตรองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2564

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 2073 ลงวันที่ 17 กันยายน 2564

สิ่งที่ส่งมาด้วย 1. เกียรติบัตรองค์กรปกครองส่วนท้องถิ่นที่มีผลการปฏิบัติงานดีเด่น

สิ่งที่ส่งมาด้วย 1. ประจำปี พ.ศ. 2564 .จำนวน 11 ชุด

สิ่งที่ส่งมาด้วย 2. บัญชีจัดส่งเกียรติบัตรฯ จำนวน 1 ฉบับ

สิ่งที่ส่งมาด้วย 3. แบบรายงานการจัดส่งเกียรติบัตรฯ จำนวน 1 ฉบับ

ตามที่กรมส่งเสริมการปกครองท้องถิ่นได้ดำเนินการคัดเลือกองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2564 และได้ประกาศผลการคัดเลือกให้จังหวัดทราบและเผยแพร่ประชาสัมพันธ์ให้องค์กรปกครองส่วนท้องถิ่นและประชาชนในพื้นที่ทราบโดยทั่วกัน ความละเอียดแจ้งแล้ว นั้น

กรมส่งเสริมการปกครองท้องถิ่นได้จัดทำเกียรติบัตรให้แก่องค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. 2564 เพื่อเป็นการยกย่อง เชิดชูเกียรติให้แก่องค์กรปกครองส่วนท้องถิ่น  
ที่ได้รับคัดเลือก ขอความร่วมมือจังหวัดดำเนินการ ดังนี้

1. จัดพิธีมอบเกียรติบัตรให้แก่องค์กรปกครองส่วนท้องถิ่นที่ได้รับคัดเลือก โดยให้จังหวัดพิจารณารูปแบบพิธีการมอบเกียรติบัตรได้ตามที่เห็นสมควร เช่น จัดพิธีมอบเกียรติบัตรในที่ประชุมคณะกรมการจังหวัดประจำเดือน ทั้งนี้ ขอให้ปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด

2. รวบรวมภาพถ่ายการจัดพิธีมอบเกียรติบัตร จำนวน 8 รูป ในรูปแบบไฟล์ JPEG และคำบรรยายพอสังเขป ในรูปแบบไฟล์ Word.จัดส่งให้กรมส่งเสริมการปกครองท้องถิ่นทางไปรษณีย์อิเล็กทรอนิกส์ dla0810\_7@dla.go.th ภายในวันอังคารที่ 30 พฤศจิกายน 2564

3. จัดส่งแบบรายงานการจัดส่งเกียรติบัตรฯ ให้กรมส่งเสริมการปกครองท้องถิ่นทางไปรษณีย์อิเล็กทรอนิกส์ dla0810\_7@dla.go.th ภายในวันศุกร์ที่ 15 ตุลาคม 2564

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. ........................................

ผอ.กพส. .....................................

ผอ.กง.บด. ..................................

หน.กง. ........................................

จนท. ...........................................

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 0 2241 9000 ต่อ 2312, 2322

โทรสาร ๐ 2241 6956